SET ปิดลบ 2 จุด นลท.ขายลดเสี่ยงก่อนหยุดยาว-วอลุ่มเบาบาง สัปดาห์หน้าแกว่งกรอบแคบ
SET พลิกปิดลบ 2 จุด นักลงทุนเทขายลดความเสี่ยงก่อนหยุดยาว วอลุ่มเบาบาง รอดูผลประชุมเฟด แนวโน้มสัปดาห์หน้าคาดแกว่งกรอบแคบๆ เพราะจะเข้าสู่ช่วงหยุดยาวต่อเนื่องอีก ให้แนวรับ 1,525 จุด ส่วนแนวต้าน 1,545 จุด
SET พลิกปิดลบ 2 จุด นักลงทุนเทขายลดความเสี่ยงก่อนหยุดยาว วอลุ่มเบาบาง รอดูผลประชุมเฟด แนวโน้มสัปดาห์หน้าคาดแกว่งกรอบแคบๆ เพราะจะเข้าสู่ช่วงหยุดยาวต่อเนื่องอีก ให้แนวรับ 1,525 จุด ส่วนแนวต้าน 1,545 จุด
28 เม.ย. 2566

นายณรงค์เดช จันทรไพศาล ผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้แกว่งไซด์เวย์อิงทางลง รับแรงกดดันจากหุ้น DELTA, PTTEP ประกอบกับการซื้อขายเบาบาง จากเข้าสู่ช่วงของวันหยุดยาวต่อเนื่อง วันที่ 1 พ.ค.66 เนื่องในวันแรงงานแห่งชาติ อีกทั้งในสัปดาห์หน้าจะมีการประชุมธนาคารกลางสหรัฐ (เฟด) ทำให้นักลงทุนชะลอการลงทุนออกไปก่อน เพื่อรอดูปัจจัยดังกล่าว อย่างไรก็ตามตลาดยังได้ปัจจัยหนุนจากหุ้นกลุ่มอื่นๆ เช่น ค้าปลีก เป็นต้น
สำหรับแนวโน้มสัปดาห์หน้าคาดยังคงแกว่งตัวในกรอบแคบๆ อยู่ เนื่องจากนักลงทุนยังรอดูผลการประชุมเฟด และตลาดฯ จะเปิดทำการเพียง 2 วัน เนื่องด้วยวันที่ 1 พ.ค.66 เป็นแรงงานแห่งชาติ, วันที่ 4 พ.ค. เป็นวันฉัตรมงคล และวันที่ 5 พ.ค.66 เป็นวันหยุกกรณีพิเศษ ให้แนวรับไว้ที่ 1,525 จุด และแนวต้าน 1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,755.74 ล้านบาท ปิดที่ 72.75 บาท ลดลง 2.05 บาท
PTTEP มูลค่าการซื้อขาย 1,882.09 ล้านบาท ปิดที่ 148.00 บาท ลดลง 3.50 บาท
KBANK มูลค่าการซื้อขาย 1,512.04 ล้านบาท ปิดที่ 125.00 บาท ลดลง 1.50 บาท
CPALL มูลค่าการซื้อขาย 1,372.46 ล้านบาท ปิดที่ 64.75 บาท เพิ่มขึ้น 0.25 บาท
SCB มูลค่าการซื้อขาย 1,331.22 ล้านบาท ปิดที่ 103.50 บาท ราคาไม่เปลี่ยนแปลง